جمهورباشقانلیغی ایله‌تیشیم باشقانی فخرآلتون آلتون، تورکییه‌نین آمریکایا قارشی توطئه پلانی قوردوغو دوشونجه‌سینین بوش سؤزلردن عبارت اولدوغونو سؤیله‌دی.
آلتون، آسوشیتد پرس خبر آژانسینا، آمریکادا تورکییه علیهینه آپاریلان قارالاما کامپانیاسینی دگرلندیردی.
تورکییه‌نین آمریکا قانونلارینی آشماق اوچون توطئه قوردوغونا دایر اساس‌سیز ادعالاری یایما گیریشیملرین‌دن درین قایغی یاشادیقلارینی بیلدیره‌ن آلتون بونلاری قید ائتدی:
"بو اتهاملار، ۱۵ جولای ۲۰۱۶دا باش وئره‌ن و ۲۵۱ گوناه‌سیز اینسانین شهید ائدیلمه‌سی ایله نتیجه‌لنه‌ن خاین دؤولت چئوریلیشی گیریشیمینین لیدئری فتح‌الله گوله‌ن و سوچ اورتاقلاری طرفین‌دن دونالد ترامپین آمریکا پرزیدنتی سئچیلمه‌سین‌دن اعتباراً دفعه‌لرجه اورتایا آتیلمیشدیر. بو قارالاما چاباسی، آمریکا خالقینی یانلیش یؤنلندیره‌رک بیر ناتو متفیقی اولان تورکییه‌نین، باشقان ترامپین گئچیش اکیبی و یؤنتیمینین عضولری ایله یاسادیشی باغلانتیلاری اولدوغونا ایناندیرماغی هدفله‌مکده‌دیر. آمریکایا توطئه پلانی قوردوغوموز ادعاسی بوش سؤزلردن عبارت‌دیر".
